CELEX: 32005R0222
Language: et
Date: 2005-02-10 00:00:00
Title: Komisjoni määrus (EÜ) nr 222/2005, 10. veebruar 2005, millega muudetakse määrust (EÜ) nr 1943/2003 puu- ja köögivilja eeltunnustatud tootjarühmadele toetuste andmisel kohaldatava vahetuskursi osas

11.2.2005   
            
            
               ET
            
            
               Euroopa Liidu Teataja
            
            
               L 39/17
            
         
      KOMISJONI MÄÄRUS (EÜ) nr 222/2005,
   10. veebruar 2005,
   millega muudetakse määrust (EÜ) nr 1943/2003 puu- ja köögivilja eeltunnustatud tootjarühmadele toetuste andmisel kohaldatava vahetuskursi osas
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1) eriti selle artiklit 48,
   ning arvestades järgmist:
   
               (1)
            
            
               Komisjoni 3. novembri 2003. aasta määruse (EÜ) nr 1943/2003, millega sätestatakse nõukogu määruse (EÜ) nr 2200/96 rakenduseeskirjad, mis käsitlevad eeltunnustatud tootjarühmadele toetuse andmist, (2) artikli 3 lõikes 2 kehtestatakse määruse (EÜ) nr 2200/96 artikli 14 lõike 2 punktis a osutatud toetuste arvutamise parameetrid ja ülemmäärad. Need parameetrid ja ülemmäärad ei ole eraldatavad ega sissenõutavad summad. Nõukogu 15. detsembri 1998. aasta määruse (EÜ) nr 2799/98, millega kehtestatakse põllumajanduse eurol põhinev valuutakord, (3) artiklite 2 ja 3 sätteid nende osas ei kohaldata.
            
         
               (2)
            
            
               Need parameetrid ja ülemmäärad on kohaldatavad igale määruse (EÜ) nr 1943/2003 artikli 3 lõike 2 esimese taande punktis d kehtestatud toetuse osamaksele. Nende esitamiseks mitteosalevate liikmesriikide omavääringus, määruse (EÜ) nr 2799/98 artikli 1 tähenduses, tuleb kasutada vahetuskurssi, mis on jõus selle ajavahemiku esimesel päeval, mille ulatuses toetused on määratud.
            
         
               (3)
            
            
               Määrust (EÜ) nr 1943/2003 tuleks vastavalt muuta.
            
         
               (4)
            
            
               Käesolevas määruses sätestatud meetmed on kooskõlas värske puu- ja köögiviljaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1943/2003 artiklile 3 lisatakse järgmine lõige 3:
   
      “3.   Lõikes 2 osutatud eurodes antud summadele kohaldatav vahetuskurss on viimane Euroopa Keskpanga poolt avaldatud vahetuskurss enne selle perioodi esimest päeva, mille ulatuses asjaomased toetused on määratud.”
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. veebruar 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 297, 21.11.1996, lk 1. Määrust on viimati muudetud määrusega (EÜ) nr 47/2003 (EÜT L 7, 11.1.2003, lk 64).
   
      (2)  ELT L 286, 4.11.2003, lk 5. Määrust on muudetud määrusega (EÜ) nr 2113/2004 (ELT L 366, 11.12.2004, lk 10).
   
      (3)  EÜT L 349, 24.12.1998, lk 1.